Kanggye

Kanggye er en by i Nord-Korea som ligger i den nordkoreanske regionen Chagang. Byen er regionhovedstad.

På grunn av byens strategiske posisjon har den vært et militært sentrum i flere hundre år. Under Koreakrigen og slaget ved Pyongyang etablerte Kim Il Sung og hans regjering seg midlertidig i Kanggye etter et kortere opphold i Sinuiju.

Byen ligger ved møtestedet til fem elver, deriblant Changjaenva. Den har forbindelse til det øvrige landet via vei, jernbane og fly.

I byen ligger Kanggye University of Education. Byen har en viss industri, det meste etablert etter 1945. Byen har dessuten tilgang til gruveindustri, som produserer kobber, sink, jernmalm, kull og grafitt. Byen har også tømmerindustri.

Referanser

Eksterne lenker
 Profil av Chagang-provinsen
 Detaljert kart (koreansk)

Chagang
Byer i Nord-Korea